
A V I Z

asupra  propunerii legislative pentru modificarea şi completarea Legii nr.226 din 2006 privind încadrarea unor locuri de muncă în condiţii speciale


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.226 din 2006 privind încadrarea unor locuri de muncă în condiţii speciale, trimisă cu adresa nr.         Pl- x 85 din  11 februarie 2009, înregistrată sub nr.31/181 din 12 februarie 2009. 

Senatul, în calitate de primă Cameră sesizată a respins propunerea legislativă în şedinţa din  4 februarie 2009.
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă menţionată mai sus, în şedinţa din  3 martie 2009.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 783 din 30 iunie 2008, avizul negativ al Consiliului Economic şi Social transmis cu adresa nr. 1467 din 22 iulie 2008, în care se precizează că nu este prezentată documentaţia din care să reiasă că sunt întrunite criteriile pentru încadrarea în condiţii speciale de muncă conform  Hotărârii Guvernului nr.1025/2003. Punctul de vedere transmis de Guvernul cu adresa nr. 2390 din 29 septembrie 2008 precizează că nu susţine adoptarea acestei iniţiative legislative deoarece Hotărârea Guvernului nr.1025/2003 a stabilit procedurile şi căile prin care societăţile comerciale puteau să solicite includerea în grupele speciale sau deosebite de muncă a unor activităţi. Termenul de depunere a dosarelor prin care se solicita încadrarea într-una din grupele speciale sau deosebite a fost 30.06.2005. Legea nr. 226/2006 a stabilit în anexele sale lista societăţilor comerciale care au fost încadrate ca desfăşurând activităţi în condiţii speciale sau deosebite. De asemenea, după intrarea României în Uniunea Europeană respectarea directivelor privind securitatea în muncă impune eliminarea treptată a condiţiilor speciale şi deosebite, nu includerea altor activităţi în aceste grupe de muncă.
În urma dezbaterilor, cu unanimitate de voturi, s-a hotărât avizarea negativă a propunerii legislative.


În raport cu obiectul şi conţinutul său, iniţiativa legislativă  face parte din categoria legilor organice.

                PREŞEDINTE,
          SECRETAR,

       Daniel BUDA                                            Gabriel ANDRONACHE
Expert 

